บาทเปิด 31.44 บาทต่อดอลลาร์ แข็งค่า
เงินบาทเปิดตลาด 31.44 บาทต่อดอลลาร์ แข็งค่า หลังดอลล์อ่อนรับเฟดคงดอกเบี้ย-ส่งสัญญาณกระตุ้นเศรษฐกิจต่อเนื่อง
30 ก.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.44 บาท/ดอลลาร์ แข็งค่าจากปิดตลาดเมื่อเย็นวานนี้ที่ระดับ 31.47 บาท/ดอลลาร์ เนื่องจากดอลลาร์อ่อนค่าเมื่อเทียบกับสกุลเงินหลัก หลังคณะกรรมการกำหนดนโยบายการเงินสหรัฐ (FOMC) ส่งสัญญาณกระตุ้นเศรษฐกิจต่อเนื่อง และประเมินภาวะเศรษฐกิจสหรัฐได้รับผลกระทบจากสถานการณ์การแพร่ระบาดของโควิด-19
"บาทแข็งค่าจากเย็นวานนี้ เนื่องจากดอลลาร์อ่อนค่าเมื่อเทียบกับทุกสกุลเงินหลัก หลังเฟดส่งสัญญาณกระตุ้นเศรษฐกิจต่อเนื่อง โดยให้น้ำหนักเรื่องผลกระทบจากโควิดชัดเจนมากขึ้น" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 31.40-31.55 บาท/ดอลลาร์